
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2015. gada 3. februāra noteikumos Nr. 60 "Kārtība, kādā piešķir valsts un Eiropas Savienības atbalstu pasākumam "Ražotāju grupu un organizāciju izveide""" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Lauksaimniecības un lauku attīstības likuma 5. panta ceturtā daļa
1.2. Mērķis
Mērķa apraksts
Precizēt finansējuma avotu atbalsta saistību maksājumiem 2026. un 2027. gadā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2015. gada 3. februāra noteikumi Nr. 60 "Kārtība, kādā piešķir valsts un Eiropas Savienības atbalstu pasākumam "Ražotāju grupu un organizāciju izveide"" (turpmāk – MK noteikumi Nr. 60) noteic kārtību, kādā pasākumā piešķir valsts un Eiropas Savienības atbalstu, pamatojoties uz izstrādātu biznesa plānu. Atbilstoši MK noteikumu Nr. 60 3.1. apakšpunktam atbalstu lauksaimniecības pakalpojumu kooperatīvajām sabiedrībām piešķir saskaņā ar Eiropas Parlamenta un Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005. Atbalsta izmaksa ir saistīta ar Lauku atbalsta dienesta apstiprinātu biznesa plānu, iesniegtu maksājuma pieprasījumu un faktiskajām attiecināmajām izmaksām.
Latvijas Kopējās lauksaimniecības politikas stratēģiskais plāns 2023.–2027. gadam paredz intervenci "Ražotāju grupu un organizāciju izveide", kuras mērķis ir veicināt jaunu kooperatīvo sabiedrību veidošanos un esošo kooperatīvu apvienošanos, kā arī tam ir atvēlēts publiskais finansējums.
Problēmas un risinājumi
Problēmas apraksts
Lai gan Latvijas Kopējās lauksaimniecības politikas stratēģiskajā plānā 2023.–2027. gadam jau ir paredzēta intervence "Ražotāju grupu un organizāciju izveide", MK noteikumu Nr. 60 spēkā esošajā redakcijā nav skaidri noteikts, ka maksājumi 2026. un 2027. gadā par šo noteikumu 3.1. apakšpunktā paredzētajām saistībām tiek finansēti no Latvijas Kopējās lauksaimniecības politikas stratēģiskā plāna 2023.–2027. gadam intervences "Ražotāju grupu un organizāciju izveide" publiskā finansējuma. Tādējādi normatīvajā regulējumā nav pietiekami skaidri atspoguļota saikne starp saistībām, kas apstiprinātas saskaņā ar MK noteikumiem Nr. 60, un to turpmāko finansēšanu jaunajā plānošanas periodā.
Vienlaikus Eiropas Parlamenta un Padomes 2021. gada 2. decembra Regula (ES) 2021/2115, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Regulas (ES) Nr. 1305/2013 un (ES) Nr. 1307/2013, (turpmāk – regula 2021/2115) paredz KLP stratēģisko plānu tiesisko ietvaru, kuru ievērojot dalībvalstis plāno konkrēto intervenču finansējumu.
Risinājuma apraksts
Lai nodrošinātu skaidru tiesisko pamatu maksājumiem 2026. un 2027. gadā par MK noteikumu Nr. 60 3.1. apakšpunktā minētajām saistībām, noteikumu projekts paredz papildināt noteikumus ar speciālu tiesību normu, kas nosaka finansējuma avotu minēto saistību izpildei 2026. un 2027. gadā. Ar šo normu tiek precizēts, ka maksājumi par minētajām saistībām tiek finansēti no Latvijas Kopējās lauksaimniecības politikas stratēģiskā plāna 2023.–2027. gadam intervences "Ražotāju grupu un organizāciju izveide" publiskā finansējuma, un tas tiek īstenots saskaņā ar Ministru kabineta 2023. gada noteikumiem Nr. 513 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Ražotāju grupu un organizāciju izveide"" (turpmāk – noteikumi Nr. 513).
Vienlaikus noteikumu projekts paredz papildināt MK noteikumus Nr. 60 ar normu, kas saglabā līdzšinējo atbalsta izmaksas kārtību, nosakot, ka maksājumi arī turpmāk pārskaitāmi saskaņā ar MK noteikumu Nr. 60 21., 22., 23., 24. un 25. punktu. Tādējādi netiek grozīti atbalsta piešķiršanas nosacījumi, atbalsta saņēmēju loks vai atbalsta aprēķināšanas mehānisms, bet tikai tiek precizēts finansējuma avots jau pastāvošo saistību izpildei.
Noteikumu projekts nodrošina esošo saistību nepārtrauktu izpildi pēc 2014.–2020. gada plānošanas perioda un pārejas perioda beigām, novēršot tiesiskās nenoteiktības risku attiecībā uz maksājumiem 2026. un 2027. gadā. Tādējādi tiek noteikts skaidrs normatīvais regulējums un panākta tiesiskā pēctecība starp iepriekšējā plānošanas perioda saistībām un to finansēšanu, ievērojot Latvijas Kopējās lauksaimniecības politikas stratēģisko plānu 2023.–2027. gadam. Noteikumu projektā paredzētais risinājums atbilst Eiropas Savienības regulējumam, jo kopējās lauksaimniecības politikas noteiktie atbalsta pasākumi tiek īstenoti, pamatojoties uz daudzgadu saistībām un nodrošinot intervenču nepārtrauktību starp plānošanas periodiem. Saskaņā ar regulas 2021/2115 nosacījumiem dalībvalstis īsteno stratēģiskos plānus, nodrošinot atbalsta pasākumu nepārtrauktību un jau esošo saistību izpildi.
Finansējums minēto saistību izpildei tiek nodrošināts saistībā ar Latvijas Kopējās lauksaimniecības politikas stratēģiskā plānu 2023.–2027. gadam, nepārsniedzot MK noteikumos Nr. 513 paredzēto kopējo finansējuma apmēru un neradot papildu ietekmi uz valsts budžetu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Noteikumu projekts attiecas uz apmēram 100 fiziskām personām, kas ir atbilstīgo kooperatīvo sabiedrību biedri.
Juridiskās personas
Jā
Ietekmes apraksts
Noteikumu projekts attiecas uz četrām atbilstīgajām kooperatīvajām sabiedrībām.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Grozījumu projekts paredz precizēt finansējuma avotu MK noteikumu Nr. 60 3.1. apakšpunktā minēto iepriekšējo saistību izpildei 2026. un 2027. gadā 240 000 euro apmērā.

Atbilstoši Latvijas Kopējās lauksaimniecības politikas stratēģiskajam plānam no 2023.–2027. gadam Ministru kabineta 2023. gada noteikumos Nr. 513 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencei "Ražotāju grupu un organizāciju izveide"" atvēlētā finansējuma MK noteikumu Nr. 60 3.1. apakšpunktā minēto saistību izpildei 2026. un 2027. gadā tiek attiecināti 240 000 euro, tai skaitā 140 000 euro 2026. gadā un 100 000 euro 2027. gadā.
Minētais finansējums ir daļa no KLP stratēģiskā plāna 2023.–2027. gadam intervences "Ražotāju grupu un organizāciju izveide" publiskā finansējuma, un tā attiecināšana saistībā ar MK noteikumiem Nr. 60 nerada papildu ietekmi uz valsts budžetu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Tiesību akta projektam nav nepieciešama sabiedrības līdzdalība, jo grozījumi ir tehniska rakstura un neparedz izmaiņas atbalsta piešķiršanas nosacījumos, atbalsta saņēmēju lokā vai to tiesībās un pienākumos. Projekts precizē finansējuma avotu iepriekšējo saistību izpildei un nerada jaunas administratīvās vai finanšu saistības atbalsta saņēmējiem.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

